open-index/open-wikipedia-markdown huggingface dataset:
Australsk kenguruhund

**Australsk kenguruhund** er i likhet med amerikansk staghound en «lurcher», en blandingshund der to ulike mynder utgjør basis, men også andre raser kan inngå.

## Opprinnelse og alder
Benevnelsen «kenguruhund» må nok tilskrives hundens fartsegenskaper og spenst, snarere enn måten å løpe på. Trolig ble «rasen» unnfanget i Australia en gang mot slutten av 1800-tallet. Man tror de som startet prosess hadde erfaring med lurchere fra England. Trolig er denne hunden opprinnelig en krysning mellom skotsk hjortehund og greyhound, men den har trolig ogsåinnslag fra andre hunderaser. I så måte har terriere tradisjonelt vært en del benyttet.

## Utseende, anatomi og fysikk
Kenguruhunden har mye til felles med skotsk hjortehund og greyhound. Det er umulig å si noe konkret om størrelsen, fordi den varierer ganske mye, annet enn at den er relativt stor til mynde å være. Pelsen er glatt og forekommer i mange farger og kombinasjoner. Grå til gråbrun er mest vanlig.

## Bruksområde
Kenguruhunden er først og fremst avlet for hetsjakt på kanin og annet småvilt, men den holdes i noen grad som familiehund. Den skal være svært hurtig, utholdende og energisk.

## Lynne og væremåte
Man kan ikke si noe konkret om lynnet, annet enn at det nok varierer med blodslinjene. Tradisjonelt regnes kombinasjoner med mynder som rolige og vennlige familiehunder.
Amerikansk hjortehund

**Amerikansk staghound** aksepteres ikke som en egen hunderase, men er i virkeligheten en «lurcher», der flere linjer har blitt renavlet gjennom mange generasjoner. Basistypen er en stor mynde, men også flere andre raser har bidratt til denne hunden.

## Opprinnelse og alder
Amerikansk staghound er snarere avlet for sin funksjonalitet som jakthund enn for sin type. Den har gjennom mange tiår blitt benyttet til hetsjakt på alt fra ulv og prærieulv, til hjort og hare. Opprinnelig var det en skotsk hjortehund/greyhound mix som ble krysset med typer av et mer lokalt preg, trolig støvere og terriere. Mynde utgjør imidlertid størsteparten av blodslinjene.

Det sies at amerikanerne allerede mot slutten av 1600-tallet begynte med avl på disse blandingshundene, men dette kan ikke bekreftes. Dagens stamlinjer skal for det meste stamme fra 1800-tallet, men heller ikke dette har latt seg bekrefte. Det finnes nemlig ikke et stambokregister for denne hunden, selv om nok mange oppdrettere kan ha oversikt over blodslinjene. Man kan således konstatere at staghound, selv om den ikke anerkjennes som en egen rase, har eksistert lenger enn de fleste av dagens hunderaser. Som type er den imidlertid ganske varierende. Til sammenligning er gjerne irske og engelske lurchere bastarder i første, andre eller tredje ledd.

## Utseende, anatomi og fysikk
Av utseende minner staghound mye om skotsk hjortehund, men i motsetning til denne kan en staghound være både stri- og korthåret, ja til og med ha blanding. Flere fargevarianter er også aktuelle. Staghound er ofte stor. Hannene kan bli omkring 70-85 cm i mankehøyde, men størrelsen varierer nokså mye. En velvoksen hann kan veie opp mot 45 kg, men også ned mot 29-30 kg, kanskje det beste bevis for at dette ikke er en homogen rase.

Det sies at disse hundene har fått hurtigheten til en greyhound og det milde temperamentet til hjortehunden. Den er utholdende og svært jaktvillig.

## Bruksområde
Staghound er først og fremst avlet for hetsjakt på småvilt og små hjortedyr, men holdes i noen grad også for sosiale formål. Den har både hurtighet, stamina og pågangsmot til å utstå en lang og tøff jakt. Den skal også være en ypperlig familiehund.

## Lynne og væremåte
Staghound er rastløs av natur og trenger mye mosjon. Den skal være godlynt og snill, men fordi den er en blandingshund varierer naturligvis temperamentet mye i forhold til hvilke blodslinjer den kommer fra.
Angelfossen

**Kerepakupai Merú** eller **Angelfossen** (av sp: *Salto Ángel*) ble lenge regnet som verdens høyeste foss, med en total fallhøyde på 979 meter og et fritt fall på 807 meter. World Waterfall Database anerkjenner imidlertid ikke dette lenger og regner den nå kun som verdens trettende høyeste foss, med en total fallhøyde på 807 meter. Det knytter seg imidlertid spørsmål til nøyaktigheten av denne høyden også.

Angelfossen, som egentlig heter *Kerepakupai Merú*, ligger i nasjonalparken Canaima i delstaten Bolívar i Venezuela, i en sideelv til Caroní. Fossen er oppkalt etter den amerikanske piloten Jimmie Angel (1899–1956), som oppdaget den under en flytur på leting etter egnede steder å grave etter gull i 1933.

Totalhøyden ble tidligere regnet til 979 meter, etter en ekspedisjon ledet av den amerikanske journalisten *Ruth Robertson* i regi av National Geographic i 1949. Fotografier fra ekspedisjonen ga imidlertid grunn til mistanke om feil. En røff topografisk undersøkelse med Google Earth viste raskt at elevasjonen mellom Auyan Tepui og Rio Caroni bare såvidt var over , noe som bekreftet at fallhøyden på 979 meter måtte være feil. Derfor regner man i dag fallhøyden til kun 807 meter, men det er også et spørsmål om hvor akkurat dette målet er. I dag regnes derfor Tugelafallene i Afrika som verdens høyeste fossefall.

## Referanser




## Eksterne lenker
* 
* Artikkel om Jimmie Angel og Ruth Robertson, som utforsket Salto Angel
Verdens Sosiale Forum

**Verdens sosiale forum** (*World Social Forum* (WSF)) er en internasjonal samling for politiske aktivister som ønsker å gjøre den globale politikken mer sosial, en bevegelse også kjent som anti-globaliseringsbevegelsen. Det ble startet i 2001 som en motpol til Verdens økonomiske forum som arrangeres i Davos i samme tidsrom. På forumet møtes aktivister fra hele verden for å diskutere sosialpolitiske spørsmål, utveksle erfaringer og legge strategier.

Inspirert av WSF har det i Europa flere ganger blitt arrangert Europas Sosiale Forum. Norges Sosiale Forum – også kalt Globaliseringskonferansen – har flere ganger samlet over tusen mennesker til konferanse i Folkets Hus i Oslo.

## Arrangementsteder
De første tre forumene ble avholdt i Porto Alegre, Brasil i 2001, 2002 og 2003. Forumet har fått støtte fra organisasjoner som ATTAC, Arbeidernes parti i Brasil (PT) og De jordløses bevegelse. Det fjerde forumet ble avholdt i Mumbai i India mens det femte forumet igjen ble avholdt i Porto Alegre perioden 26. til 31. januar 2005. Her var det om lag 155 000 registrerte deltakere. I 2006 vil forumet bli holdt samtidig i byene Caracas i Venezuela, Bamako i Mali og Karachi i Pakistan. I 2007 vill WSF arrangeres i Afrika.

## Eksterne lenker
* 
* 
* Verdens sosiale forum 2003
* Verdens sosiale forum 2004
* Daily news from the World Social Forum 2007 by Inter Press Service (in English)
Mercosur

**Mercosur** eller **Mercosul** (spansk: *Mercado Común del Sur*; portugisisk: *Mercado Comum do Sul*; guaraní: *Ñemby Ñemuha*; engelsk: *Southern Common Market*) er et frihandelssamarbeid mellom Brasil, Argentina, Uruguay og Paraguay. Samarbeidet ble etablert i 1991 og har som formål å fremme frihandel samt bevegelse av mennesker og varer, arbeidskraft og kapital mellom disse landene. Bolivia, Chile, Colombia, Ecuador, Peru og Venezuela har assosiert medlemsstatus.

I desember 2004 slo Mercosur seg sammen med handelsblokken Det andiske fellesskap (CAN) og dannet De søramerikanske lands union, som er dannet etter mønster av Den europeiske union.

## Medlemsstater

## Pass

Fil:Interna Folder.jpg|Brasilianske pass
|Paraguayanske pass
|Uruguayanske pass
Se også: Uruguayanske pass

## Referanser


## Eksterne lenker
* 
* Omtale av Mercosul fra Brasils myndigheter
* BBC – Sør-Amerika danner et felles marked
* Omtale av Mercosur på sidene til SICE/OAS
Norges Birøkterlag

**Norges Birøkterlag** er en norsk faglig organisasjon for birøktere, med lokallag i alle fylker i Norge. Organisasjonen har hovedkontor på Kløfta, hvor de er samlokalisert med Honningcentralen AL. 

Norges Birøkterlag ble stiftet i 1884 og har lokallag i alle fylker i landet. Organisasjonen er åpen for alle som har interesse for birøkt. 
Medlemsbladet *Birøkteren* gis ut 11 ganger pr år, og inneholder aktuelle saker om birøkt, forteller om lover og regler, minner om sesongens operasjoner i bigården. Laget arrangerer kurs og møter, gir veiledning og opplæring for medlemmene, og gir informasjon om aktuelle varroabekjempelsesmetoder og annet sykdomshindrende arbeid, samt hjelp ved utbrudd av sykdom. Medlemmene kan også benytte seg av Norges Birøkterlags avlsarbeid og parestasjoner. 

## Referanser


## Eksterne lenker
* 
*
Lurcher

**Lurcher** er tradisjonelt en blandingshund mellom skotsk hjortehund, greyhound og en eller flere terriertyper, men i dag kalles gjerne alle blandinger der hjortehund inngår for en lurcher. Mange bruker også betegnelsen så lenge det inngår ei mynde i blandingen.

## Opprinnelse og alder

Lurcheren har sin opprinnelse fra middelalderen i Storbritannia, da det ikke var tillatt for andre enn konge og adel å holde mynder. Lurcher betyr krypskytter, så denne hunden kan kalles en krypskytterhund.

Tradisjonelt skulle lurcher være en blanding mellom skotsk hjortehund, greyhound og en eller flere terriertyper, men nå mer er det en hvilken som helst blanding mellom en mynde og en eller flere andre hunderaser. En god lurcher var mye verd i tidligere tider, i det man primært benyttet disse hundene til å supplere matforrådet på en ulovlig måte. Lurchere har således alltid vært synonymt med tyvjakt på De britiske øyer, der viltet gjerne tilhørte konge, adel og rikfolk i tidligere tider.

I noen grad førers visse linjer av lurchere videre. Det fortelles blant annet at det skal finnes linjer som går tilbake til tidlig 1800-tallet i både Storbritannia og Irland. I USA finnes også en lurcher som kalles amerikansk staghound, hvilket tyder på et opphav fra hjortehund. Likeledes finnes det i Australia en såkalt australsk kenguruhund som også skal ha sitt opphav fra hortehund. Begge disse lurcherblandingene skal ha linjer som går langt tilbake i tid, uten at dette har latt seg verifisere.

## Utseende, anatomi og fysikk
Lurcher skal alltid ha myndepreg, men naturlig nok varierer både utseende, anatomi og fysikk mye, alt etter hvilke hundetyper som er inngår i blandingen. Lurchere er gjerne nesten like hurtige som mynder, men ofte mer utholdende og røffe. Den skal tåle mer og orke mer.

## Bruksområde
Lurcher har først og fremst vært arbeirklassens jakthund på rådyr, hare og annet småvilt på De britiske øyer. Den er tradisjonelt en hetsende hund, men avhengig av blanding bruker den såvel lukt som hørsel når den jakter.

## Lynne og væremåte
Det er nærmest umulig å gi en beskrivelse av lurcherns lynne og væremåte, fordi dette naturlig nok varierer med både blandingen og individet. En «ekte» lurcher skal imidlertid være tøff, pågående og lojal til «the bitter end». Den skal ha jaktinstinkt, men må kunne kontrolleres. Lurchere er ofte litt sky og skeptiske av natur.

## Annet
* Lurcheren på hovedbildet er en blanding mellom skotsk hjortehund, greyhound og border collie, men blandingsforholdet er ikke kjent.
Greyster

**Greyster** er en blandingshund, der vorstehhund iblandes greyhound for å oppnå en hurtig hundetype med god utholdenhet, eventuelt også pointer for å redusere på størrelsen. Denne hundetypen er av norsk opprinnelse og benyttes først og fremst til konkurranser i hundespannkjøring av trekkhundmiljøet, men det er ikke en stabil hunderase.

## Opprinnelse og alder
På 1980-tallet begynte en gruppe mennesker i trekkhundmiljøet å eksperimentere med å krysse inn greyhoundblod i vorstehhund, for å oppnå en hurtig hund med god utholdenhet. Det er på det rene at vorstehhund iblandes greyhound for å oppnå større hurtighet, men det egentlige blandingsforholdet rasene i mellom er ukjent. Noen hevder også at pointer har blitt blandet inn for å gjøre hundene fysisk mindre, siden greyhound er betydelig større enn vorstehhund.

Hundekjøreren Lena Boysen Hillestad har vært sentral i arbeidet med å få fram denne hunden, og hennes arbeider har blitt hedret nasjonalt og internasjonalt. I dag dominerer greystere de korte trekkhundkonkurransene. Boysen Hillestad har vunnet 14 VM, 13 EM og 20 NM i nordisk stil.

## Utseende, anatomi og fysikk
Den ligner en storvokst vorstehhund, men har kraftigere fysikk og lengre lemmer, og spesielt lårene er meget kraftige.

## Bruksområde
Den er avlet for konkurranser i hundespannkjøring, men fungerer også godt som familiehund.

## Annet
* Norske hunderaser
VM i fotball 1938

**[[VM i fotball 1938]]** ble spilt i Frankrike, den andre turneringen på rad i Europa.  forsvarte verdensmestertittelen ved å slå  4–2 i finalen.

FIFAs beslutning om å arrangere mesterskapet i Frankrike skapte store protester i Sør-Amerika, der man trodde at arrangementet skulle foregå annen hver gang i Europa og Sør-Amerika. Som en følge av dette deltok verken  eller  i mesterskapet.

For første gang var vertsnasjonen og tittelforsvarerne (Italia) automatisk kvalifisert, og 15 nasjoner deltok. Østerrike var kvalifisert, men trakk seg da de på grunn av Anschluss var blitt en del av Tyskland, så  gikk automatisk til kvartfinalen. I fem av de sju kampene i første runde måtte man ty til ekstraomganger for å få en avgjørelse, og i to av oppgjørene trengte man omkamp. I omkampene vant  4–2 over , mens Cuba avanserte til neste runde på s bekostning.

 deltok for første gang i et verdensmesterskap, men ble slått ut i første runde av Italia. Kampen endte 2–1 etter ekstraomganger. Arne Brustad scoret det norske målet, og scoret et mål til like før slutten av ordinær tid, men dette målet ble annullert for offside – en dommeravgjørelse som i ettertid ble svært omdiskutert. Kampen ble en reprise på oppgjøret mellom lagene to år tidligere i semifinalen under Sommer-OL 1936, der også Brunstad scoret det norske utligningsmålet og Italias vinnermål til 2–1 kom tidlig i første ekstraomgang. Italia har senere vunnet over Norge i USA i 1994 og i Frankrike i 1998, og er til nå det eneste landet som har slått Norge i et VM-sluttspill.

Sverige, som kom direkte til kvartfinalen, vant hele 8–0 over Cuba. Vertsnasjonen  ble slått av Italia, og Sveits røk ut for Ungarn.  holdt  til uavgjort, men i omkampen vant Brasil 2–1.

I semifinalene vant Ungarn overbevisende 5-1 over Sverige, mens Italia slo Brasil i det første av mange spennende VM-oppgjør mellom disse nasjonene.

Finalen ble spilt på Stade Colombes i Paris. Italia tok tidlig ledelsen, men Ungarn utlignet i løpet av to minutter. Ved pause ledet Italia 3–1, og vant til slutt 4–2. Italia ble det første laget som forsvarte VM-tittelen.

## Innledende runde

 
----
 
----
 
----
 
----
 
----
 
----
 
----
 

**Omkamper**
 
----

----

## Kvartfinaler

----

----

----

**Omkamp**

----

## Semifinaler

16. juni 1938 

----

## Bronsefinale

19. juni 1938 

## Finale
 
19. juni 1938 

----
*Forkortelser* :
* *eeo – etter ekstraomganger*
* *str. – straffespark*

## Toppscorere

## Eksterne lenker
* 
* VM i fotball 1938  på Fifa.com
* Detaljer på RSSSF; noter at de ofte er uenige med FIFA på målscorere og tider
* Historien om World Cup-1938 på homepages.enterprise.net
Ystradfellte

**Ystradfellte** (walisisk for «Melltes dalbunn») er en landsby og et samfunn i Powys i Wales, omtrent 10 km nord for Hirwaun. Den tilhører det tradisjonelt grevskap Brecknockshire (Breconshire) og opplandet Fforest Fawr i Brecon Beacons nasjonalpark, ved elven Afon Mellte. Landsbyen er forbundet med mindre veier med Heol Senni i nord og A4059 nord for Penderyn, og med Pontneddfechan, som ligger i samfunnet, ved utspringet av Vale of Neath i sør. Det hører under Aberdare for postformål  Estimert til 573 innbyggere for 2024.

## Historie

Ystradfellte er hovedsakelig kjent i historien som stedet der den walisiske adelsmannen og opprørslederen Llywelyn Bren overga seg på slutten av opprøret i 1316. Llywelyn ga seg selv på betingelse av at mennene hans ble spart, men ble selv drept i 1318 i Cardiff.

Landsbyen ble koblet til strømnettet i 1960, som ett av de siste lokalsamfunnene i hele England og Wales som ble koblet til elektrisitet. Eiendommer i Nedd Fechan-dalen måtte faktisk vente til desember 2005 på tilkobling.

## Turistmål
Landsbyen er et populært turistmål, da den er et godt utgangspunkt for fotturer. Området er kjent for sine mange grotter og karstlandskap, noe som gjør at mange grotteklatrere lar seg lokke dit. Noen av de mest kjente grottene er:

* Porth yr Ogof &ndash; har den største huleåpningen i Wales; Mellte renner gjennom den
* Little Neath River Cave

* Ogof Ffynnon Ddu &ndash; den tredje lengste hulen i Storbritannia

Det er laget en oppmerket sti langs elven Mellte, kalt *Waterfalls Walk* («Fossevandringen»). Den passerer elvens to største fosser, Sgwd Clun-gwyn og Sgwd Isaf Clun-gwyn. Ved en mindre foss, Sgwd yr Eira, går stien bak fossefallet.

Den lokale puben, New Inn, stengte i 2024.

## Fossefallene

Image:Sgwd_Clun-gwyn,_Afon_Mellte.jpg|*Sgwd Clun-gwyn*, Afon Mellte
Image:Sgwd Isaf Clun-gwyn, Afon Mellte.jpg|*Sgwd Isaf Clun-gwyn*, Afon Mellte
Image:Sgwd_y_Pannwr,_Afon Mellte.jpg|*Sgwd y Pannwr*, Afon Mellte
Image:Sgwd yr Eira, Afon Hepste.jpg|*Sgwd yr Eira*, Afon Hepste


## Referanser


## Eksterne lenker
* 
*Ystradfellte Community Council
*Illustrert guide til fossene
Helland (Tysfjord)

**Helland** (lulesamisk: *Ájládde*) er en grend fem kilometer sørøst for Drag i Hamarøy kommune. Stedet ligger der Hellmofjorden møter Tysfjorden.

Fylkesvei 7536 fra Drag ender ved Helland småbåthavn. Tidligere var det daglige anløp av lokalrutebåt her. Helland og Drag hører til samme kirkesogn, med kirkested ved Mosshågan. 

## Eksterne lenker
*Helland østre (Hamarøy gnr. 258)
*Stadnamn i Nordland

## Referanser
De Havilland Canada

**De Havilland Aircraft of Canada Ltd.** (**DHC**) er en canadisk flyprodusent med hovedkontor i Toronto, Canada. DHC ble dannet i 1928 av britiske de Havilland Aircraft. 

Selskapet ble senere solgt til Boeing i 1986 og ble i 1992, som følge av milliardtap, og videresolgt igjen til det canadiske selskapet Bombardier, hvor det inngikk i luftfartsdivisjonen Bombardier Aerospace. Selskapet DHC ble gjenopprettet i 2019, da Bombardier bestemte seg for å selge varemerket, produksjonen og utviklingen av Dash 8-flåten til Longview Aviation Capital, som allerede eide rettighetene til DHC-navnet og flytypene DHC-1 til DHC-7 gjennom datterselskapet Viking Air. I 2024 ble Viking Air konsolidert inn i DHC.

## Fly fra de Havilland Canada

*De Havilland DH 60 Gipsy Moth – for RAF og RCAF
*DHC-1 Chipmunk, populært kalt *Chippy*   
*DHC-2 Beaver   
*DHC-3 Otter   
*DHC-4 Caribou   
*DHC-5 Buffalo   
*DHC-6 Twin Otter   
*De Havilland Canada DHC-7, populært kalt Dash-7
*De Havilland Canada DHC-8, populært kalt Dash-8

## Referanser


## Eksterne lenker
VM i fotball 1954

**VM i fotball 1954** ble arrangert i Sveits. Mesterskapet ble vunnet av , som slo  3-2 i finalen. Det var Tysklands første VM-tittel.

For første gang var det TV-overføring av kampene, og det ble utgitt en spesiell minnemedalje i forbindelse med arrangementet. Det ble tatt i bruk et nytt seedingsystem i gruppespillet, slik at de to høyest rangerte lagene i hver gruppe slapp å møte hverandre. 16 lag var kvalifisert for turneringen, og disse lagene spilte i fire grupper à fire lag. De to beste lagene i hver gruppe gikk videre til kvartfinalene. I gruppespillet ble det spilt ekstraomganger hvis kamper endte uavgjort, og ved poenglikhet mellom nr. 1 og 2 ble gruppevinneren bestemt ved loddtrekning. Ved poenglikhet mellom nr. 2 og 3 ble det spilt omkamper. I omkampene vant  4-1 over , mens  slo  med hele 7-2.

I kvartfinalene vant favorittene Ungarn over  4-2 i en av VM-historiens styggeste kamper, som i ettertid ble omtalt som slaget i Bern. Tittelforsvarerne  slo  ut av mesterskapet, Vest-Tyskland sendte  hjem med 2-0, og Østerrike greide å slå vertsnasjonen i VM-historiens mest målrike kamp (7-5).

I den ene semifinalen vant Vest-Tyskland 6-1 over Østerrike, mens kampen mellom Ungarn og Uruguay ble svært spennende. Det sto 2-2 ved full tid, og i ekstraomgangene sørget Sándor Kocsis med sine to mål for at Ungarn gikk til finalen. Dette var Uruguays første VM-tap noensinne.

Finalen mellom Vest-Tyskland og Ungarn ble sett av 60&nbsp;000 tilskuere på Wankdorf Stadion i Bern. På papiret så det ut som en lett match for Ungarn. Ungarn hadde ikke tapt på 31 kamper, og hadde scoret 25 mål på sin vei mot finalen. Lagene hadde møtt hverandre i innledningsrunden,  og da hadde Ungarn vunnet hele 8-3. Finalen ble imidlertid langt jevnere. Det første målet kom oppskriftsmessig ved Puskas etter 6 minutter, og 3 minutter senere stod det 0-2 ved Czibor. Tyskland derimot kom raskt tilbake ved Morlock i det 11. minutt, og så utlignet de i det 18. ved Rahn. 2-2 ved pause. I andre omgang scoret Rahn sitt og tyskernes tredje mål i det 84. minutt. I Tyskland ble seieren senere kjent som «Das Wunder von Bern», «Miraklet i Bern». For første gang siden 2. verdenskrig hadde tyskerne noe å feire, og noe å være stolt over. 

Toppscorer i turneringen med 11 mål ble Ungarns Sándor Kocsis som forbedret den tidligere scoringsrekorden fra Ademir Menez i 1950 med tre mål.

## Første runde

### Gruppe 1

### Gruppe 2

### Gruppe 3

### Gruppe 4

## Kvartfinalene

26. juni 1954

26. juni 1954

27. juni 1954

27. juni 1954

## Semifinalene

30. juni 1954

30. juni 1954 

## Bronsefinalen

3. juli 1954

## Finalen

4. juli 1954

## Toppscorere
Safran

**Safran** er et krydder som består av de tørkede arrene fra safrankrokusen (*Crocus sativus* L.). Dette er det mest kostbare krydderet som finnes. Til ett kilo safran kreves minst 70&nbsp;000 krokuser, eller omtrent 150&nbsp;000 til 200&nbsp;000 arr, som må plukkes og renses for hånd. Tidligere var Spania en stor eksportør av safran, men i dag har Iran 95% av verdensmarkedet med en eksport på omkring 180 tonn safran i 2004–2005. Safran høstes i løpet av to intensive uker i månedsskiftet oktober/november. Safran brukes i hovedsak som smakstilsetting i mat, som krydder og i kjemisk prosessindustri.

## Historie
«Ingenting forfalskes så meget som safran» skrev Plinius d.e. omkring 70 e. Kr. Slikt fusk ble strengt straffet. Det var gjerne gurkemeie eller saflor man benyttet for å narre folk. Første gang safran nevnes er på sumeriske leirtavler fra 4000 f.Kr. Man tror at safranblomsten kommer fra Asia, men en del historikere tror den kommer fra Hellas.

Safran nevnes også i Det gamle testamente, i *Høysangen* 4,14: *Nardus og safran, kalmus og [[kanel]] med alle slags viraktrær, [[myrra]] og [[aloë]]trær og alle de beste velluktende [[urter]].* Etter Romerrikets fall forsvant safranen fra Europa. Men den vendte tilbake i korsfarertiden, da korsridderne stiftet bekjentskap med det arabiske kjøkken. Til Norge kom safran trolig på 1600-tallet.

## Matretter
I Europa benyttes safran nå gjerne i mange matretter, for eksempel den franske fiskesuppen *[[bouillabaisse]]*, den italienske risretten *risotto alla milanese* og den spanske *[[paella]]*. I Iran blir gjerne risretter forfinet med safran. Til desserter som saffranis og panna cotta gir det en god smak og fin gul farge. Den beste safranen hevdes av noen å være en variant fra Sørfrankrike, *Gâtinais-safran*, men iransk safran fra Khorasan sies å ha en jevn og høy kvalitet.

## Kjennetegn
For å være sikker på god safran skal du bare handle inn hele pistiller. Kjøper du malt safran kan du ikke være sikker på kvaliteten. Safrantrådene (filament, merker, pistiller) har en klar og intensiv rødfarge (ingen annen farge, eller svært lite av de gule delene). Safrantråder må være tørre og skjøre ved berøring. Safranaromaen er sterk og frisk, aldri med muggsmak. Man fastsetter safranens kvalitet via en internasjonal ISO-standard: 3632-1 og 2: 1994. Da måler man fargestyrke, smak og aroma.

* **Farge**
:Fargestyrken beror på crocin (et vannløselig karoten). Dette bestemmes med hjelp av fotospektrometri.

* **Smak**
:Safrans bitre, men spesielle smak kommer fra substansen glykosid piocrocin. 

* **Aroma**
:Flyktige oljer og eteriske bestanddeler gir safran en sterk duft. Safranal utgjør 60 % av de flyktige komponentene. 

## Litteratur
* *Secrets of Saffron : The Vagabond Life of the World's Most Seductive Herb*, ISBN 0-285-63636-7

## Eksterne lenker
* 
* Matoppskrifter
Southampton

**Southampton** er en by og et distrikt i det sørøstlige England. Den ligger omtrent midt mellom Portsmouth og Bournemouth. Byen var tidligere en del av Hampshire, men siden 1. april 2012 har den vært administrert som en enhetlig myndighet. I henhold til folketellingen i 2011 hadde byen en befolkning på  innbyggere.

Forsteder i Southampton, blant Annet Bassett, Bitterne, Millbrook, Shirley, Swaythling, Wollston

Byen ble kraftig bombet under andre verdenskrig, og mange historiske bygninger ble ødelagt. Deler av den gamle bymuren er bevart, samt byporten *Bargate* i nordenden av muren.

Universitetet i Southampton og Southampton Solent University (tidligere Southampton Institute) er de fremste lære- og forskningssentrene i byen. Ordnance Survey, det britiske kartverket, har sitt hovedkvarter i Southampton.

Havnen er den viktigste på Englands sørkyst, og brukes både til kommersiell trafikk og til fritidsbåter.

Byens fotballag er Southampton FC, kjent som *The Saints*. Det var en av lagets spillere, Charles William Miller, som grunnla Brasils første fotballklubb.

## Historie

Man har funnet spor etter bosetninger fra steinalderen i området, men den første permanente bebyggelsen er fra romersk tid. Byen var da kjent som *Clausentum*, og var havneby for Winchester og Salisbury.

Angelsakserne flyttet sentrum over elven Itchen, til stedet hvor byen ligger nå. Southampton fortsatte å være en viktig havn. I 1014 skal Knut den store ha slått den angelsaksiske kongen Ethelred den rådville. Det var under dette slaget Knut sies å ha kommandert tidevannet til å stoppe. Etter normannernes erobring av England ble Southampton den viktigste havnen for transport mellom Winchester, som var Englands hovedstad i en periode, og Normandie.

## Referanser


## Eksterne lenker
* 
* 
* Offisielt nettsted 
* 
* Southampton skyline webcam
* Southampton's Medieval Defences on Google Maps
VM i fotball 1950

**VM i fotball 1950** er det eneste som ikke hadde en enkelt finalekamp. Fra og med dette året ble selve vinnerpokalen kalt Jules Rimet-trofeet, for å markere 25-årsjubileet for Rimets tid som president i FIFA. Mesterskapet ble vunnet av , som også vant det første mesterskapet i 1930.

På grunn av andre verdenskrig hadde det ikke blitt arrangert noe verdensmesterskap siden 1938. Mye av Europa lå fremdeles i ruiner etter krigens ødeleggelser. Dermed fikk Brasil, det eneste søkerlandet, æren av å arrangere mesterskapet. Gruppespillet var uvanlig i 1950, med grupper à 2, 3 og 4 lag. Dette skyldtes at enkelte nasjoner som var kvalifisert, trakk seg fra turneringen.  trakk seg etter at FIFA nektet laget å spille barbeint. Tyskland og Japan, som begge var okkupert, ble nektet å delta.

De britiske nasjonene kunne nå delta, etter at de hadde meldt seg inn i FIFA igjen fire år tidligere, etter 17 års selvvalgt eksil. 

 var blant forhåndsfavorittene, men de gikk på et overraskende 1-0-tap mot . De tapte også for , og ble følgelig slått ut.

I finalegruppen deltok de fire gruppevinnerne, , Spania,  og Uruguay. Sammenlagtvinneren av denne gruppen ville bli utropt til verdensmester. Brasil innledet med storseire mot Sverige og Spania (7-0 og 6-1), og var store favoritter foran den avgjørende kampen mot Uruguay. De trengte bare uavgjort for å sikre seg troféet. Brasil tok ledelsen i kampen, men Uruguay kom sterkt tilbake og vant 2-1. Dermed hadde de sikret seg verdensmestertittelen for andre gang.

## Første runde

### Gruppe 1

### Gruppe 2

### Gruppe 3

### Gruppe 4

## Finalerunde

### Kampstatistikk finalerunde

---- 

---- 

----

---- 

---- 

## Toppscorere
Vær (andre betydninger)

**Vær** kan referere til:

* Vær i meteorologisk betydning, og sammensatte ord som: 
** Værmelding
** Værvarsling
* Fiskevær, sted ved sjøen som folk driver fiske fra
* Hanndyr av tamsau og andre sauer
* Væren, et stjernebilde
* Væren (stjernetegn)
Pm³

**Pm³** kan være:

* Kubikkpetameter (**Pm³**), en avledet SI-enhet for måling av volum.
* Kubikkpicometer (**pm³**)
DB

**DB**, **Db**, **dB** og **db** kan bety:

## DB
*IATA-koden for flyselskapet Brit Air
*Danske Bank
*Deutsche Bahn
*Deutsche Bank
*Deutsche Bundesbahn
*Daimler-Benz
**[[Dragon Ball]]*
**[[Dagbladet]]* (forkortelse)

## Db
*Kjemisk symbol for grunnstoffet dubnium

## dB
*Måleenheten desibel

## db
ȸ, db (bokstav)
Krydderurt

**Krydderurter** (Ikke-systematisk gruppe) er spiselige urter der blad, stilk eller blomst inngår som naturlig aroma og/eller farge i mat og drikke. Eksempler på populære krydderurter som brukes som smakstilsetning er gressløk, rosmarin, salvie, sitronmelisse, timian, karse, lavendel, kjørvel, koriander, dill, estragon, persille, mynte, oregano og basilikum. Typiske eksempler på tradisjonelle norske krydderurter er humle, kvann og karve.

Man skiller mellom krydderurter og krydder, i det sistnevnte er et samlebegrep som også kan inkludere mye mer enn spiselige urter, for eksempel bær, frukt, frø, bark, blad, røtter eller andre deler av planter med vedaktige stengler. Krydderurter er spiselige urter som stammer fra planter med stengler som ikke danner hel ved. Det er oftest bladene eller de bladaktige plantedelene som brukes. Noen grensetilfeller, såkalte halvbusker, faller inn under begge kategoriene, for eksempel timian, rosmarin og lavendel.

Krydderurter inneholder en del vitaminer og mineraler, men har vanligvis liten ernæringsmessig betydning. Friske krydderurter inneholder ikke salt og regnes derfor som en gunstig smakstilsetning for diettmat. Videre skiller man krydderurter fra grønnsaker ved at krydderurtene brukes i små mengder, som tilsetning for å påvirke smaken, snarere enn for å gi volum og konsistens. Mange krydderurter taper smak ved koking og bør derfor tilsettes rett før servering.

Mange krydderurter har sitt opphav i sydligere deler av Europa, men noen arter vokser vilt eller forvillet også i Norge, som for eksempel kvann (*Angelica archangelica*) og prikkperikum (*Hypericum perforatum*). Klostervesenet var en effektiv distributør av urter av ymse slag, ettersom klosterhagene ofte hadde store urtegårder. Rundt ruinene av gamle klostre finnes det derfor ofte forvillede krydderurter, som for eksempel på Hovedøya i Oslofjorden. Dyrking av urter er en hobby for mange hageeiere. Karveproduksjon har dessuten blitt ei næring i Norge, der produktet også eksporteres.

Noen krydderurter har også ord på seg for å ha medisinske egenskaper, og har blitt brukt som husremedier mot forskjellige plager. Selv  om mange planter rett nok blir brukt til droger, er det jevnt over lite vitenskapelig belegg for at plantene i urtehagen har en effekt mot spesifikke plager utover at de tilfører kroppen antioksidanter og vitaminer.

## Se også
* Urt
* Medisinsk urt
* Krydder

## Referanser
Kubikkterameter

**Kubikkterameter** er en avledet SI-enhet for måling av volum.
Symbolet for kubikkterameter er **Tm³**.
En kubikkterameter er volumet av en kube hvor hver side er en terameter (en milliard kilometer) lang.

Kubikkterameter er en enhet som representerer et volum som er for stort til at enheten har særlig praktisk anvendelse.

En kube med et volum på en kubikkterameter vil kunne romme den innerste delen av solsystemet til og med asteroidebeltet, mellom planetene Mars og Jupiter.

1 Tm³ er lik:
* 1036 m³
* 1 000 000 000 Gm³
* 0,000 000 001 Pm³

Og motsatt:
* 1 m³ = 10−36 Tm³
* 1 Gm³ = 0,000 000 001 Tm³
* 1 Pm³ = 1 000 000 000 Tm³
West Hollywood

**West Hollywood** er en by i Los Angeles County i den amerikanske delstaten California. West Hollywood ble stiftet i 1984 og grenser til byene Los Angeles og Beverly Hills.

Før West Hollywood ble en egen enhet (kommune) i 1984, var området en enklave midt i byen Los Angeles. Den var da direkte underlagt Los Angeles County (fylket). Mens byen Los Angeles hadde innført strenge lover mot gambling og annet, var West Hollywood&ndash;området uavhengig av disse reglene, og området tiltrakk seg derfor en rekke nattklubber og kasinoer. West Hollywood tiltrakk seg også en rekke kunstnere og homofile, som likte områdets friheter.

Byen har idag rundt 35&nbsp;000 innbyggere.

Den 2,5&nbsp;km lange delen av Sunset Boulevard som passerer gjennom West Hollywood (mellom Crescent Heights Boulevard og Doheny Drive), også kjent som Sunset Strip, er senter for West Hollywoods natteliv med barer, restauranter og konsertsteder.

## Referanser


## Eksterne lenker
*
Underbevissthet

**Underbevissthet** er den psykologiske betegnelsen på den delen av sinnet som rommer tanker og følelser som en person ikke har bevisst kontakt med.

## Se også
* Bevissthet
En flyktning krysser sitt spor

***En flyktning krysser sitt spor*** er en roman fra 1933 av Aksel Sandemose. Boken er kjent som verket der forfatteren først presenterte Janteloven. 

## Handling
Romanen handler om Espen Arnakke, som har drept en mann ved navn John Wakefield. Ettersom Espen er oppdratt til å fortrenge seksualitet og følelser takler han ikke forhold med kvinner. Han blir uansett håpløst forelsket tre ganger, men tåler det ikke. John Wakefield kaprer en av forelskelsene hans, Eva. En beruset og sint Espen dreper sin gode venn som følge av dette. Han bruker resten av livet på å finne ut hvorfor. Han ble oppdratt til angst for seksualitet og følelser, og han fortrengte disse følelsene. Her formulerer Sandemose Janteloven, de uformelle, men allikevel svært gjeldende lovene i samfunnet og da særlig i småbyene. Mordet det snakkes om, ble begått av Espen Arnakke i den tidligere utgitte romanen *[[En sjømann går i land]]* (1931). *En flyktning krysser sitt spor* er et ruvende verk i norsk litteraturhistorie, og et dybdepsykologisk innblikk i samfunnets undertrykkelse og underkuelse av individet, noe som var typisk for nyrealismen. 

## Eksterne lenker
* Les utgaven fra 1991 | 1996 hos Nasjonalbiblioteket.
Bel

**Bel** (symbol: **B**) er en måleenhet for logaritmen til forholdet mellom to effekter. Den brukes mest som desibel. Enheten er oppkalt etter Alexander Graham Bell.
Wall Street

**Wall Street** er en gate i Financial District, lengst sør på Manhattan i New York City. Her ligger blant annet New York-børsen og en del større forretnings- og meglervirksomheter. Wall Street blir regnet som verdensøkonomiens sentrum.

Det nederlandske gatenavnet Wallstraat oppstod da fiendtlighetene mellom England og Nederland nådde slike høyder at de nederlandske kolonistene på Manhattan i 1652 fant det klokest å reise en trevegg som bymur. Denne kostet dem 5.000 *[[nederlandske gylden|guilders]]* og var konstruert av planker og jord, 2.340 fot lang og ni fot høy. Den var kronet med kanoner og lå mellom to porter, den ene på hjørnet av Wall Street og Pearl Street, den andre på Wall Street og Broadway. Den var bygd over tidligere festningsvoller, reist med tanke på mulige angrep fra indianere og pirater. Arbeidet med å reise veggen ble trolig utført av slaver. Etter rundt femti år hadde den forfalt, og ble utbedret i 1693, denne gang av frykt for en fransk invasjon. Den ble endelig revet i 1699.

Over tid er Wall Street også blitt navnet på nabolaget som omgir gaten, og blitt en betegnelse (eller et metonym) for «finansinteressene» til den amerikanske finansverden som er sentrert i New York. Med anker i Wall Street er New York City et av de viktigste finanssentrene i verden.

16. september 1920 var gaten åsted for Wall Street-attentatet, der 38 mennesker omkom.

I 1929 vaklet verdensøkonomien etter Wall Street-krakket, etterfulgt av de harde trettiåra.

## Bilder

Federal Hall NYC1.jpg|Fra Wall Street, Federal Hall
Wall Street Sign (1-9).jpg
Photos NewYork1 032.jpg


## Referanser


## Eksterne lenker
* https://www.nettavisen.no/okonomi/her-star-de-i-ko-for-a-ta-charging-bull-pa-ballene/3423876896.html Skulpturen *Charging Bull*
Hasard

**Hasard** (også **veddemål**, **hasardspill**, **gambling**, **lykkespill**, **vågespill** eller **sjansespill**) er spill om penger eller lignende, der tilfeldigheter og flaks i større grad enn ferdigheter avgjør utfallet. De fleste spill hvor det spilles om penger spilles det slik at spillerne satser et bestemt beløp til en *pott* for å kunne være med å spille og får utbetalt etter om man vinner eller ikke. Ordet «hasard» stammer fra arabisk, og betød opprinnelig «terningen». Dette er også utgangspunktet for spillet hasard, som er et terningspill.

Typiske former for hasard er hesteløp, kortspill og spilleautomater.

Språklig brukes «hasard» eller «hasardspill» om situasjoner med svært høy risiko, ofte der både eget og andres liv settes i fare.

## Norge
I Norge er lovverket restriktivt til pengespill og i dag har Norsk Tipping på Hamar statlig nasjonalt monopol på flere former for denne typen spill. I tillegg står bookmakere for ulike former for pengespill.

Med økt tilgjengelighet til online hasardspill har hasardindustrien i Norge opplevd betydelig vekst. Dette har ført til økt popularitet blant befolkningen. I henhold til en rapport fra Lotteri- og stiftelsestilsynet, har det norske hasardmarkedet hatt en årlig vekstrate på over 20% fra 2011 til 2021 og forventes å fortsette å vokse i kommende år.

For å regulere denne veksten har norske myndigheter innført strengere reguleringer og krav til lisensiering. Dette inkluderer krav om lisenser for spillselskaper som opererer i Norge. Ifølge Norsk Tipping, som har hatt et nasjonalt monopol på visse former for hasardspill, har reguleringen bidratt til å sikre ansvarlig spilling og beskytte forbrukerne.

Den teknologiske transformasjonen har også hatt en betydelig innvirkning på hasardindustrien. Mobilapper, online casino og direktesendinger har gjort det enklere for spillere å delta.

## Noen pengespill
*Baccarat
*Backgammon
*Bingo
*Blackjack
*Keno
*Lotto
*Poker
*Rulett
*Tipping
*Totalisator

## Bilder

Fil:Casino slots2.jpg|En énarmet banditt
Fil:Greyhound Racing 3 amk.jpg|Veddeløpshunder
Fil:NYE Casino Night 2016 (39) (24208913576).jpg


## Referanser
Lykkespill (TV-serie)

***Lykkespill*** var en norsk krimserie i tre episoder som gikk på NRK i desember 1977. Dette var den fjerde krimserien med etterforskerne Helmer & Sigurdson. *Lykkespill* ble skrevet av Jon Bing og Tor Åge Bringsværd, og hovedrollene ble spilt av Alf Nordvang og Anders Hatlo.

## Handling
*Lykkespill* starter med at en leiegårdsbeboer blir funnet død i sitt kjøkken etter at han satte på en ny stekepanne han hadde vunnet på bingo. Stekepannen var plassert blant premiene, og en mystisk, skallet person påla bingolederen å gi den til den som senere ble offeret.

Under et besøk hos enkefru Halvorsen i Tøyengata blir pensjonist Brockmann og hans venninne, Agathe Skram, vitne til et mord. De hygger seg med *[[Nitimen]]* og morgenkaffe, kaster et blikk ut av vinduet og ser en mann segne om på kjøkkenet i en leilighet tvers over gata. Politiet anser først dødsfallet som naturlig, mens Brockmann iverksetter grundigere undersøkelser. Snart er Helmer & Sigurdson i gang med å etterforske et mord der sporene stadig leder til en mystisk og ukjent skallet mann. 

## Rolleliste
* Alf Nordvang … Førstebetjent Helmer
* Anders Hatlo … Betjent Sigurdson
* Ingolf Rogde … Pensjonist Brockmann
* Ella Hval … Agathe Skram
* Ingrid Øvre Wiik … Enkefru Halvorsen
* Siri Rom … Fru Svenkerud
* Gunnar Simenstad … Hans Jørgen Hoftun
* Astrid Sommer … Gudrun Tofte
* Bjørn Floberg … Espen Tofte
* Trini Lund … Susanne Sylvin
* Grete Nordrå … Beate Hadler
* Georg Løkkeberg … Ludvig Hadler
* Rolf Søder … Skuespiller
* Bjørn Lie-Hansen … Bodesen
* Elin Osjord … Hans venninne
* Poul Gnatt … Dr. Otto
* Ulrikke Greve … Aud Helmer
* Eyolf Soot Kløvig … Konstabel Hagen
* Svein Tindberg … Politibetjent Steen
* Bjørn Sundquist … Konstabel Aas
* Hallvard Lydvo … Taranger bingo-operatør
* Thom Bastholm … Sekretær Wang
* Rolf Iversen … Ung skuespiller
* William Nyrén … Sur scenearbeider
* Asbjørn Toms … Blid scenearbeider
* Ulf Aas … Polititegner
* Magnus Tveit … Grønland politibetjent
* Alf Hallgren … Førstebetjent Bull
* Tordis B. Holt … Servitrise
* Gry Enger … Aud Helmers venninne
* Frode Birkeland … Prest
* Leif Skarra … Lege
* Eva Solbakken … Sykesøster
* Per Arne Skar … Den unge Ludvig Hadler
* Liv Bernhoft Osa … Unge Wenche Foss
* Kim Haugen … Unge Henki Kolstad
* Ingolf Mortensen … Unge Jens Book-Jensen
* Wenche Foss … Spiller seg selv
* Henki Kolstad … Spiller seg selv
* Jens Book-Jenssen … Spiller seg selv

## Produksjonsbesetning

* Per Selstrøm, regi 1. episode
* Robert Williams, regi 2. episode
* Johnny Bergh, regi 3. episode
* Egil Monn-Iversen, produsent
* Bing & Bringsværd, manus
* Kjell Hartløv, klipp
* Odd Rustadfilm, lys
* Tore Vangberg, lyd
* Egil Monn-Iversen, musikk
* Grete Hejer & Per Fjeld, dekor
* Kari Wigre Rohde, sminke
* Tom Haller, rekvisitter
* Ivar Karlsen, kostymer
* Bjørg Tvede, script
* Bitte Monn-Iversen, innspillingsleder
* Nina Matheson, produksjonsleder
* Øystein Hillestad, fotograf

## Referanser


## Eksterne lenker
* Serien på NRK nett-TV
*
Citalopram

**Citalopram** er et antidepressivum innenfor gruppen av selektive serotoninreopptakshemmere. I Norge markedsføres legemiddelet som *Cipramil*, *Citalopram* og *Desital*. **Escitalopram** (*Cipralex*) er S-enantiomeren av citalopram.

## Farmakologiske egenskaper
*For virkningsmekanisme og [[bivirkning]]er se artikkel om [[Selektiv serotoninreopptakshemmer|selektive serotoninreopptakshemmere]].*

Citalopram metaboliseres av enzymet CYP2C19. På grunn av genetisk variasjon i dette enzymet kan effekten og bivirkningene variere sterkt fra person til person ved samme dose. En genetisk analyse for CYP2C19 kan være nyttig for å kunne finne riktig dose.

## Stereokjemi
Citalopram har et kiralt karbonatom hvor det er bundet en 4-Fluorfenylgruppe og en N.N-dimetyl-3-aminopropylgruppe. På grunn av dette finnes det to enantiomere av citalopram, *S*-(+)-citalopram og *R*-(-)-citalopram.

Citaloprampreparater består av en racemisk blanding av *R*- og *S*-citalopram. Det er bare *S*-enantiomeren som har den ønskede antidepressive effekten. Legemiddelprodusenten, som hadde det opprinnelige patentet på citalopram, markedsfører nå ren *S*-citalopram (generisk navn escitalopram) som *Cipralex*. Hensikten er å gi mer spesifikk antidepressiv effekt og mindre bivirkninger, men dette er ikke tilstrekkelig dokumentert i gode produsentuavhengige studier. Ekvivalent dose escitalopram er halvparten av tilsvarende citalopramdose.

## Se også
*Selektiv serotoninreopptakshemmer

## Eksterne lenker
* Felleskatalogtekst ''Citalopram''
Clwyd

:*For artikkelen om elva med samme navn, se [[Clwyd (elv)]].*

**Clwyd** er et bevart grevskap i Wales. Det omfatter de tradisjonelle grevskapene Denbighshire og Flintshire, og deler av Merionethshire.

Fra 1974 til 1994 var det er administrativt grevskap, og var delt i seks distrikter.

Siden 1996 har det i administrative sammenhenger blitt erstattet av grevskapene:

*Conwy
*Denbighshire
*Flintshire
*Wrexham

## Historie
Dette området i nordøstlige Wales har vært bosatt siden forhistorisk tid. Romerne bygde en festning ved et vadested på Conwy-elven. Anglo-normannere og walisere drev krig for området, de førstnevnte bygde festninger på strategiske lokaliseringer i framrykningen og tilbaketrekningen, men til sist var det England som vant fra. Edvard I av England erobret området i 1282. I de følgende århundrene ble det walisiske folket undertrykt og det var tallrike opprør mot engelsk styre. Unionslovene av 1535–1542 ble vedtatt og underla Wales under den engelske kronen og engelsk lov.

Tradisjonelt har jordbruk vært hovednæringen i denne delen av Wales, men med den industrielle revolusjon ble kullgruver utviklet, særskilt Wrexham. Jernverket Bersham Ironworks ved Bersham i nærheten av Wrexham var fremst i de teknologiske framgangene, og er mest kjent for å ha vært det første arbeidsstedet til industrilisten John Wilkinson, oppfinner av nye prosesser for å borre kanoner og pioner i framstilling støpejern. Williams-Wynn-familien av Wynnstay hadde blitt rike etter oppløsningene av klostrene på 1500-tallet og eide enorme eiendommer i Clwyd med ressurser som bly, tinn og kobber, foruten korn og tømmer. Jernbanen fra Chester langs kysten av nordlige Wales på midten av 1800-tallet gjorde det enkelt for bybefolkningen fra Lancashire og Cheshire besøke badebyer i nordlige Wales. I dag er turisme den fremste inntektskilden for Clwyd.

## Referanser


## Litteratur
* Emery, Gordon (1994): *Curious Clwyd*, ISBN 1-872265-99-5
Abell 1835 IR1916

Galaksen **Abell 1835 IR1916** er det objektet som ligger lengst borte fra Jorden som er mulig å se med teleskop. Den befinner seg ca. 13 milliarder lysår borte, og ble oppdaget våren 2004 av det europeiske romobservatoriets (ESO) teleskop «Very Large Telescope». Galaksen kan kun ses vha. infrarødt lys.

## Litteratur
* 
* 
* 
* 
*
Det ostindiske kompani

**Det ostindiske kompani** var navnet på flere historiske europeiske selskaper stiftet med monopol på handel i østen for sine respektive land.

* Det britiske ostindiske kompani, stiftet i 1600
* Det nederlandske ostindiske kompani, stiftet i 1602
* Det danske ostindiske kompani, stiftet i 1616
* Det franske ostindiske kompani, stiftet i 1664
* Det svenske ostindiske kompani, stiftet i 1731
Dyfed

**Dyfed** er et bevart grevskap i Wales. Området tilsvarer omtrent det som før normannernes erobring utgjorde fyrstedømmet Deheubarth. Navnet *Dyfed* var i middelalderen knyttet til en region befolket av irske innvandrere, det nåværende Pembrokeshire.

I 1974 ble det et administrativt grevskap, som omfattet de tradisjonelle grevskapene Cardiganshire, Carmarthenshire og Pembrokeshire. Det var delt inn i seks distrikter.

I 1996 ble det oppløst, og de tre tradisjonelle grevskapene (Cardiganshire nå under navnet Ceredigion) ble administrative hovedområder. Dyfed eksisterer dermed først og fremst som en enhet i seremonielle sammenhenger, og i enkelte fellestjenester som Dyfed-Powys Police.

## Etymologi
Valget av navnet Dyfed var basert på det historiske navnet gitt til regionen som en gang var bosatt av den irske stammen *Déisi*, «désisiene». Begrepet er gammelirsk og avledet fra ordet *déis*, i betydningen vasall eller undersått; i dets opprinnelig betydning var det betegnelsen på vasaller eller leietakere til en landeier. Senere ble det et egennavn for bestemte slekter/klaner og deres egne undersåtter over hele Irland. Dyfed er også et walisisk mannsnavn.

## Referanser
Ranong

**Ranong** (**&#3619;&#3632;&#3609;&#3629;&#3591;**) er provinshovedstaden i provinsen Ranong i det sørlige Thailand. Befolkningen anslås (2005) til 24&nbsp;600.
## Eksterne lenker
*
Per Haukeli

**Per Haukeli** (født 1958 i Kongsberg) er en norsk lyriker.

## Bibliografi
* *furu skjære hjerte* (Gyldendal, 1982) (ISBN 82-05-14157-6)
* *Aleine og Sammen* (Aschehoug, 1985) (ISBN 82-03-15041-1)

## Referanser